# bos
## Brezhoneg
### Etimologiezh

    Amprestet digant ar galleg : bosse.

### Anv-kadarn 1

bos /ˈbos/ gourel (liester : bosoù)
* (diwar-benn an dud) C'hwezhadur, yoc'henn war un tachad askonek, diwar ur stokadenn pe ur vloñsadenn.
* Tort, distummadur al livenn-gein.
** Un noz int a wella d'ur bos en o c'hrôlloù (korolloù) E-lec'h unan en deus, d'un all int a ra daou. — (Joakim Gwilhom, Livr el labourer, Gwened, 1849, p. 14.)
* Torgenn naturel war gein loened 'zo : kañvaled, dremedaled.
** Ur c'hañval uhel-uhel war e bevar bav, ur gouzoug hir brañsell-divrañsell dezhañ, ha daou bikol bos, div wir dorgenn war e gein ! — (Youenn Drezen, Skol louarn Veig Trebern, eil lodenn, Al Liamm, 1973, p. 16.)
* (Merdeadurezh) Fun implijet evit eren ar bagoù.
** Bilzig a deuas war diarog ar vag, ha chacha a rês goustadik war e bos : an eor a oa krog mat er garreg. — (Fañch al Lae, Bilzig, Kemper, 1925, p. 145.)
* Riboul, abadenn lonkañ.
** [...] rak krenañ a ra daouarn ar c'helenner goude ar penn-devezh bos a zo bet abaoe kreisteiz [...] — (Yann Gerven, Tonkad kriz Tom Bruise, Al Liamm, 2007, p. 66.)
** Job a oa aozet dezhañ gant e vamm ur soubenn rous treutik a-walc’h, a zo ken dispar, hervez em eus klevet, da gas kuit a-ziwar an teod, ar blaz c’hwerv a chom goude un devezh bos. — (Jakez Riou, An Ti Satanazet, Skridoù Breizh, 1944, p. 27.)

#### Gerioù heñvelster

* fard (4)
* torgenn (3)
* tort (2)
* tortenn (2)

#### Deveradoù

* bosaat
* bosañ
* boseg
* bosek
* bosenn
* boset
* izelvos
* uhelvos

#### Troioù-lavar

* c'hoari bos
* ober bos

#### Troidigezhioù

(1)
* galleg : bosse
(2)
* galleg : bosse
(3)
* galleg : bosse
(4)
* galleg : bosse (cordage), cordage d'amarrage
(5)
* galleg : bringue (faire la bringue)
sterioù all
* renflement , umbo (de bouclier), bourgeon

## Kerneveureg
### Etimologiezh

    → Etimologiezh da glokaat (Ouzhpennañ) .

### Verb

bos /ˈbos/
* Bezañ, bout.

## Iwerzhoneg
### Etimologiezh

    → Etimologiezh da glokaat (Ouzhpennañ) .

### Anv-kadarn

bos /Distagadur ?/ benel
* Palv an dorn, boz.

## Latin
### Anv-kadarn

bos ( bovis)
* Ejen